Iktatószám: HIV/494-2/2025.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2025. december 15-ei rendkívüli nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet eltérő szöveggel történő hatálybaléptetéséről

**Az előterjesztő:** Naszádos Péter polgármester

**Készítette:** Halász Éva ügyvezető HÉVÜZ Kft.

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Hévíz város közigazgatási területén a várakozási (parkolási) közszolgáltatást közszolgáltatási szerződés alapján a Hévíz Város Önkormányzat 100 %-os tulajdonában álló HÉVÜZ Hévíz Városüzemeltetési Korlátolt Felelősségű Társaság 8380 Hévíz, Kossuth Lajos u. 5. As. 2. (a továbbiakban: parkoló-rendszer üzemeltetője) látja el. A parkoló-rendszer üzemeltetőjének javaslatára a Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet (a továbbiakban: Várakozási Ör.) a 2025. december 4-ei ülésen a 31/2025. (XII. 5.) önkormányzati rendelettel módosításra került. A módosítás 2026. január 1-jén lép hatályba.

Az előterjesztés szövegében tartalmazta a következő javaslatot:

*„Intézményi bérlet változatlanul 15.000,- Ft*

*- megvásárlástól számított következő év január 31-ig érvényes*

*- Az önkormányzat intézményével, gazdasági társaságával, köznevelési intézménnyel való foglalkoztatási jogviszonyt igazolni kell*

*- érvényes: Honvéd utca, Park utca, Széchenyi István utcai 57 férőhelyes parkoló a víztoronynál (zárt parkoló)”*

Az önkormányzati rendelet, mint norma szövegézéséből viszont kimaradt, ezért szükséges a képviselő-testület döntése.

A jogalkotásról szóló 2010. évi CXXX. törvény 9. § (2) bekezdése alapján, ha a szabályozás célja másként nem érhető el, a jogalkotói hatáskörrel rendelkező szerv vagy személy jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.

A módosításnak pénzügyi kihatása: a bérlet ára nem változik, bevételi oldala lesz.

**Általános indokolás**

Az intézményi bérlet szabályozása szükséges.

**Részletes indokolás**

**1. §** A rendelet 3. mellékletének eltérő szöveggel történő hatályba léptetése, az intézményi bérlettel történő kiegészítés.

**2. §** Hatályba léptető rendelkezés.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében. A megkeresések megtörténtek, a válaszra 2025. december 12-ig határidőt biztosítva. A vélemények az ülésen lesznek ismertetve.

Tisztelt Képviselő-testület!

Kérem, az előterjesztést megvitatni és elfogadni. A rendelet elfogadása minősített szótöbbséget igényel.

**2.**

**Hévíz Város Önkormányzata Képviselő-testületének**

**…./2025. (XII. ...) önkormányzati rendelete**

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet eltérő szöveggel történő hatálybaléptetéséről

[1] Hévíz Város Önkormányzat Képviselő-testülete a várakozási (parkolási) közszolgáltatási díjak emeléséről és egyes bérletek árának emeléséről döntött a 30/2021. (XI. 19.) önkormányzati rendeletével, az intézményi bérletek szablyozás miatt indokolt önkormányzati rendelet eltérő szöveggel történő hatálybaléptetése.

[2] Hévíz Város Önkormányzat Képviselő-testülete a gazdasági kamarákról szóló 1999. évi CXXI. törvény 37. § (4) bekezdése alapján a Zala Vármegyei Kereskedelmi és Iparkamara, továbbá a fogyasztóvédelemről szóló 1997. évi CLV. törvény 45. § (1) bekezdés *e)* pontja alapján Társadalmi Egyesületek Zala Megyei Szövetsége véleményének kikérésével a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a jogalkotásról szóló 2010. évi CXXX. törvény 9. § (2) bekezdésében foglaltakra is figyelemmel a következőket rendeli el:

**1. §**

A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 3. melléklete a kihirdetett szövegtől eltérő, jelen rendelet 1. melléklete szerinti szöveggel lép hatályba.

**3. §**

Ez a rendelet 2026. január 1-jén lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

1. melléklet a …/2025. (XII. 15.) önkormányzati rendelethez

3. melléklet a 30/2021. (XI. 19.) önkormányzati rendelethez

I. A Hévízi bérletek típusai, azok várakozási övezeti érvényessége és árai:

|  |  |  |  |  |
| --- | --- | --- | --- | --- |
| A. | B. | C. | D. | E. |
| **Bérlet megnevezése** | **Bérlet  érvényességi ideje** | **A bérlet várakozási övezeti érvényessége** | **Vásárlás feltétele** | **Ára  forint / év** |
| Lakossági | Megvásárlástól következő év január 31-ig | *a)* Honvéd utca *b)* Park utca *c)* József Attila utca (Honvéd utca – Rózsa köz közötti szakaszon a II. táblázat szerint) *d)* Széchenyi István utcai 57 férőhelyes parkoló a víztoronynál (zárt parkoló) *e)* Zrínyi Miklós utca 1. szám alatti parkoló *f)* Kossuth Lajos utcának a Széchenyi István utca – Honvéd utca közötti szakaszagg *g)* Széchenyi István utcában a Kölcsey Ferenc utcától az Ady Endre utcáig | Hévízi lakóhelyet okmánnyal igazolni kell | 9.000 |
| Dolgozói | Megvásárlástól következő év január 31-ig | *a)* Honvéd utca *b)* Park utca *d)* Széchenyi István utcai 57 férőhelyes parkoló a víztoronynál (zárt parkoló) | Hévízen történő foglalkoztatottságot igazolni kell | 21.000 |
| Intézményi bérlet | Megvásárlástól következő év január 31-ig | Honvéd utca, Park utca, Széchenyi István utcai 57 férőhelyes parkoló a víztoronynál (zárt parkoló) | Az önkormányzat intézményével, gazdasági társaságával, köznevelési intézménnyel való foglalkoztatási jogviszonyt igazolni kell | 15.000 |
| Városi éves | Megvásárlástól következő év január 31-ig | A város teljes területén (József Attila utcában a Honvéd utca – Rózsa köz közötti szakaszon külön szabályozás szerint \*) | nincs kötöttség | 150.000 |
| Nagyparkoló  ¼ éves | A megvásárlás időpontja szerinti naptári ¼ évben érvényes | Nagyparkoló tér | I. negyedév II. negyedév III. negyedév IV. negyedév | 26.000 52.000 52.000 26.000 |
| Nagyparkoló  3 napos | Megvásárlás napját követő 3 napig | Nagyparkoló tér | nincs kötöttség | 10.000 |
| Nagyparkoló  7 napos | Megvásárlás napját követő 7 napig | Nagyparkoló tér | nincs kötöttség | 20.000 |
| Utcai 3 napos (sárga) | Megvásárlás napját követő 3 napig | *a)* Honvéd utca *b)* Park utca *c)* József Attila utca (Honvéd utca – Rózsa köz közötti szakaszon külön szabályozás szerint \*) *d)* Széchenyi István utcai 57 férőhelyes parkoló a víztoronynál (zárt parkoló) *e)* Zrínyi Miklós utca 1. szám alatti parkoló, *f)* Kossuth Lajos utcának a Széchenyi István utca – Honvéd utca közötti szakasza | nincs kötöttség | 8.000 |
| Utcai 7 napos (sárga) | Megvásárlás napját követő 7 napig | *a)* Honvéd utca *b)* Park utca *c)* József Attila utca (Honvéd utca – Rózsa köz közötti szakaszon külön szabályozás szerint \*) *d)* Széchenyi István utcai 57 férőhelyes parkoló a víztoronynál (zárt parkoló) *e)* Zrínyi Miklós utca 1. szám alatti parkoló, *f)* Kossuth Lajos utcának a Széchenyi István utca – Honvéd utca közötti szakasza | nincs kötöttség | 15.000 |

II. Tárcsa kihelyezésével használható várakozó helyek:

|  |  |
| --- | --- |
| A. | B. |
| 1. | József Attila utcában a Honvéd utca és a Rózsa köz közötti szakasz(orvosi rendelő előtti szakasz 12 db parkoló hellyel): a fizető zónán belül e kijelölt várakozó helyeken várakozási díj megfizetése nélkül tárcsa kihelyezésével, legfeljebb az első órában lehet térítésmentesen várakozni. A tárcsán a parkolás megkezdésének idejét kell beállítani. E kijelölt várakozó helyeken egyetlen bérlet sem érvényes. |
| ***2.*** | Kossuth Lajos utcában, a Széchenyi István utca – Honvéd utca közötti szakaszon: a fizető zónán belül a kijelölt várakozó helyeken várakozási díj megfizetése nélkül tárcsa kihelyezésével, legfeljebb 30 perc időtartamban lehet térítésmentesen várakozni. A tárcsán a parkolás megkezdésének idejét kell beállítani. Ezen várakozó helyeken a bérletek a I. táblázat szerint érvényesek, tárcsa kihelyezése nélkül. |

Bérlet csak az 5,50 méternél nem hosszabb és 3500 kg tömeget meg nem haladó gépjárművek és három vagy négykerekű motorkerékpárok (személygépkocsik, vegyes használatú járművek és kisteherautók, lakóautók stb.) vonatkozásban vásárolható.

A bérletek ára az ÁFA-t tartalmazza.

Bérlet átírása másik járműre díjmentes.

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet eltérő szöveggel történő hatálybaléptetése

**Társadalmi-gazdasági hatása:** az intézményi bérlet bekerül a bérletek szabályozásába.

**Költségvetési hatása és a rendelet megalkotásának szükségessége:** a már működő és kimaradt intzéményi bérlet szabályozásának pótlása.

**Adminisztratív terheket befolyásoló hatása**: nem jelentős, kihirdetést és rendszer beállítását érinti. Kommunikációs feladatot fog jelenteni.

**A jogszabály alkalmazásához szükséges személyi, szervezeti, tárgyi és pénzügyi feltételek** a HÉVÜZ Kft-nél rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** nincsenek

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Halász Éva | ügyvezető  HÉVÜZ Kft |  |  |
|  |  |  |  |